Diari Oficial de la Generalitat Valenciana


Sumari del DOGV 9463, del 04-11-2022 (2022/9672)

RESOLUCIÓ de 13 d'octubre de 2022, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'autoritza una transferència de crèdit de capítol II entre els programes pressupostaris 714.80 i 542.20. Expedient número 12.019/22.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9463

Data del DOGV
:   04-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9672


Data del document
:   13-10-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 13 d'octubre de 2022, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'autoritza una transferència de crèdit de capítol II entre els programes pressupostaris 714.80 i 542.20. Expedient número 12.019/22. [2022/9672]  
Per part de la Direcció General de Desenvolupament Rural, s'ha plantejat una necessitat de crèdit en el capítol II, del programa pressupostari 542.20 «Desenvolupament Rural, Qualitat, Producció Ecològica, R+D+I, per import de 300.000,00 ?. D'aquesta manera s'indica la falta de crèdit i se sol·licita crèdit per a fer front a les despeses de participació en fires internacionals agroalimentàries, del laboratori de Burjassot, de producció ecològica i de promoció de la dona rural.  
La participació en fires internacionals del sector agroalimentari és una de les actuacions més importants del Servei de Figures de Qualitat Agroalimentària. A més, en cada fira participen com a coexpositors entre 20 i 50 empreses agroalimentàries de la Comunitat Valenciana. La no-participació en les fires suposa, per tant, un perjudici no solament per a la Generalitat Valenciana sinó també per a les empreses coexpositores que fan un esforç econòmic per a poder acudir als certàmens.  
  
Quant a les despeses programades del laboratori de Burjassot, són necessàries per a mantindre l'acreditació per part de l'Entitat Nacional d'Acreditació dels assajos que realitza. Aquesta acreditació és un requisit indispensable per a poder realitzar anàlisis oficials.  
El Servei de Producció Ecològica i Innovació és el principal responsable de l'organització dels actes de la Setmana Ecològica, que coincideix amb el Dia Europeu de l'Agricultura Ecològica. La celebració d'aquesta setmana inclou l'organització de diversos actes i també es pretén donar difusió al II Pla Valencià de Transició Agroecològica, aprovat en 2021.  
El Servei de Promoció de la Dona en l'Àmbit Rural és responsable del I Pla de les Dones Rurals de la Comunitat Valenciana, que es presentarà el dia 14 d'octubre coincidint amb la celebració, el dia 15, del dia Internacional de les Dones Rurals.  
Actualment no es disposa de crèdit disponible suficient per a fer front a totes les despeses indispensables i s'estimen unes necessitats de crèdit per import de 300.000,00 - i es planteja l'increment de la dotació del capítol II, del programa pressupostari 542.20, en la indicada quantitat de 300.000,00 ?.  
Així mateix, existeix crèdit suficient en el capítol II del Programa 714.80 «Agricultura i Ramaderia» per a atendre totes les necessitats d'aquest programa en l'exercici 2022, en concret existeix un crèdit disponible de 300.000,00 ?.  
El crèdit a transferir es troba en situació jurídica i comptable de disponible i no es troba afectat a fons finalistes.  
D'acord amb l'article 25.1. a) de la Llei 8/2021, de 30 de desembre, de pressupostos de la Generalitat per a l'exercici 2022, correspon a les persones que tinguen assignades la titularitat de les conselleries respectives, amb un informe previ favorable de la intervenció delegada corresponent, autoritzar les modificacions pressupostàries consistents a transferir crèdit entre els capítols II del pressupost de despeses dels diferents programes adscrits a la conselleria que siga titular, inclòs entre programes pertanyents a grups funcionals diferents.  
  
Així mateix, l'apartat tercer, punt 10, de la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els diferents òrgans de la conselleria, delega en el sotssecretari la competència per a aprovar les modificacions pressupostàries que siguen competència de la conselleria.  
Basant-me en el que he exposat anteriorment, i d'acord amb l'informe favorable de la Intervenció Delegada, resolc:  
Aprovar la modificació pressupostària consistent a transferir crèdit entre el capítol II de diferents programes pressupostaris, d'acord amb el detall següent:  
  
A) Disminuir l'estat de despeses de l'aplicació pressupostària:  
96.48.69.5394.627.51.9, en la quantia de 300.000,00 -  
  
B) Incrementar l'estat de despeses de l'aplicació pressupostària:  
17.45.45.6047.218.26.5, en la quantia de 300.000,00 -  
  
València, 13 d'octubre de 2022.- El sotssecretari (per delegació, Resolució de 27.07.2015, DOGV 7582): Alfonso Puncel Chornet.